கேள்வி: தியாகராஜா மகேஸ்வரன் - படுகொலை பற்றி தகவல் சொல்.
பதில்: புத்தாண்டை முன்னிட்டு ஜனவரி 1, 2008 இல் முற்பகல் 9:00 மணியளவில் மகேஸ்வரன் தனது குடும்பத்தினருடன் மெய்ப்பாதுகாவலர்கள் சகிதம் கொழும்பு கொட்டாஞ்சேனையில் உள்ள கொழும்பு பொன்னம்பலவாணேஸ்வரர் கோயில்ச் சென்று வழிபாட்டில் கலந்து கொண்டார். ஆலய உள்வீதியை மகேஸ்வரன் சுற்றி வந்துகொண்டிருந்த போது முற்பகல் 9.55 மணியளவில் அங்கு நின்ற துப்பாக்கிதாரி ஒருவர் அவரை நோக்கி சரமாரியாக துப்பாக்கிச் சூட்டினை நடத்தினார். இதில் மகேஸ்வரனும் அவரது மெய்ப்பாதுகாவலர்கள் 2 பேரும், 7 பொதுமக்களும் காயமடைந்தனர். மகேஸ்வரனை அங்கிருந்தவர்கள் உடனடியாக கொழும்பு தேசிய மருத்துவமனைக்கு கொண்டு சென்றனர். அவருக்கு உடனடியாக சிகிச்சை அளிக்கப்பட்டது. எனினும் சிகிச்சை பலனளிக்காமல் முற்பகல் 10.15 மணியளவில் அவர் உயிரிழந்தார்.[http://news.bbc.co.uk/2/hi/south_asia/7166560.stm Leading Sri Lanka Tamil MP killed (பிபிசி)],[http://puthinam.com/full.php?2b24OOI4b33C6DDe4d45Vo6ca0bc4AO24d24ImA3e0dM0Mtbce03f1eW0cc2mcYAde கொழும்பில் நாடாளுமன்ற உறுப்பினர் மகேஸ்வரன் சுட்டுக்கொலை (புதினம்)],[http://www.tamilnet.com/art.html?catid=13&artid=24140 Maheswaran MP assassinated in Colombo (தமிழ்நெட்)].
கேள்வி: தியாகராஜா மகேஸ்வரன் - கொலை வழக்கு என்பது என்ன?
பதில்: மகேஸ்வரனை சுட்டுக் கொலை செய்த சம்பவத்துடன் தொடர்பாகக் கைதான முக்கிய நபரான வசந்தன் என அழைக்கப்படும் ஜோன்சன் வலன்டைன் என்பவருக்கு கொழும்பு மேல் நீதிமன்றம் 2012 ஆகத்து 27 ஆம் நாளன்று மரணதண்டனை விதித்து தீர்ப்பளித்தது. இது தொடர்பில் நேரில் கண்ட சாட்சிகளும் விசாரணை அறிக்கைகளும் உறுதி செய்வதாகவும் நீதிபதி அறிவித்தார்[http://www.island.lk/index.php?page_cat=article-details&page=article-details&code_title=60211 Maheswaran’s killer sentenced to death] , தி ஐலண்ட், ஆகத்து 27, 2012.